OpenLLM-France/wikimedia huggingface dataset:
# Cabezón de la Sierra

Cabezón de la Sierra és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 90 | 80 | 74 | 67 |

## Enllaços externs

* Ajuntament de Cabezón de la Sierra
# Puig Ferriol (Vilallonga de Ter)

El Puig Ferriol és una muntanya de 1.326 metres que es troba al municipi de Vilallonga de Ter, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Aljoša Asanović

Aljoša Asanović (Split, 4 de desembre de 1965) és un exfutbolista croat, que ocupava la posició de migcampista.

## Trajectòria

Asanović va militar en un bon nombre d'equips. Es va formar a l'Hajduk Split i posteriorment va militar a França, Espanya, Anglaterra, Itàlia, Grècia, Austria i Austràlia, fins a retirar-se el 2002, de nou al conjunt de Split.
Però, el migcampista va destacar sobretot pel seu paper amb la selecció del seu país, una de les millors a mitjans de la dècada dels 90. Va disputar 62 partits amb Croàcia, tot marcant quatre gols. Va formar part del combinat del seu país que va acudir a l'Eurocopa d'Anglaterra 1996 i al Mundial de França de 1998. A la cita francesa, els croats van ser la sorpresa acabant tercers.
Després de la seua retirada, ha format part de l'equip tècnic de la seua selecció.
# Thievy Bifouma Koulossa

Thievy Guivane Bifouma Koulossa (nascut el 13 de maig de 1992 a Saint-Denis, França), és un futbolista professional francès internacional amb la República del Congo.
Va arribar a l'Espanyol el 2010 i durant la seva primera temporada va alternar el filial i el primer equip. La temporada 2012-13 va jugar com a cedit a la UD Las Palmas, on hi va fer una molt bona temporada, amb deu gols en trenta-cinc partits, i per això l'entrenador blanc-i-blau Javier Aguirre Onaindía va demanar el seu retorn a l'Espanyol, on va firmar un nou contracte com a jugador del primer equip que el vincula al club blanc-i-blau fins al 30 de juny del 2017.
La temporada 2013/14 disposa pocs minuts de joc encara aporta tres gols. Cap al final de la primera volta deixa de jugar i mostra que té problemes de disciplina que fan que el club l'aparti. Finalment al gener és cedit amb opció de compra al West Bromwich Albion anglès.

## Referències

* ↑ «Premier League clubs submit squad lists» (PDF). Premier League, 04-02-2014, p. 39 [Consulta: 9 febrer 2014]. Arxivat 16 de març 2014 a Wayback Machine. «Còpia arxivada». Arxivat de l'original el 2014-03-16. [Consulta: 13 octubre 2019].
* ↑ «El davanter de 21 anys Thievy Bifouma renova per l'Espanyol fins al 30 de juny del 2017». 324.cat, 12-07-2013. [Consulta: 13 juliol 2013].
* ↑ Traspaso encubierto de Thievy (castellà)

## Enllaços externs

* «Perfil de Thievy Bifouma» (en anglès). transfermarkt.com. [Consulta: 5 gener 2012].
# George Tomasini

George Tomasini (Springfield, Massachusetts, 20 d'abril de 1909 − Hanford, Califòrnia, 22 de novembre de 1964) va ser un muntador de cinema estatunidenc, que va col·laborar de forma notable amb el director Alfred Hitchcock, muntant nou de les seves pel·lícules en la dècada 1954-1964. Tomasini va muntar molts dels treballs més coneguts de Hitchcock, com Marnie (1964), els clàssics de terror Els ocells (1963) i Psicosi (1960), Perseguit per la mort (1959), les obres mestres de Hitchcock Vertigen (D'entre els morts) (1958) i La finestra indiscreta (1954), així com altres pel·lícules memorables com Cape Fear (1962).
George Tomasini va ser conegut pel seu muntatge cinematogràfic innovador que, juntament amb les tècniques de Hitchcock, van redefinir el llenguatge cinematogràfic. El tall de Tomasini era sempre elegant i experimental, sempre segueix el focus de la història i els personatges. Hitchcock i el muntatge de Tomasini a La finestra indiscreta s'ha tractat extensament en la monografia de Valerie Orpen, Film Editing: The Art of the Expressive. El seu encavalcament de diàleg i l'ús de jump cuts va ser dinàmic i innovador (com en l'escena d'Els ocells on el cotxe explota a la gasolinera i el personatge de Tippi Hedren mira des d'una finestra, així com a l'"escena de la dutxa" a Psicosi). Les tècniques de George Tomasini serien revolucionàries i influirien molts muntadors de cinema i cineastes durant molts anys.
George Tomasini va ser nominat per l'Oscar al millor muntatge per Perseguit per la mort, però els muntadors de Ben Hur van guanyar aquell any el premi.

## Filmografia

* 1947: Wild Harvest
* 1952: The Turning Point
* 1953: Stalag 17
* 1953: Houdini
* 1954: Elephant Walk
* 1954: La finestra indiscreta
* 1955: To Catch a Thief
* 1956: L'home que sabia massa
* 1956: The Wrong Man
* 1957: Hear Me Good
* 1958: Vertigen (D'entre els morts)
* 1958: I Married a Monster from Outer Space
* 1959: Perseguit per la mort
* 1960: The Time Machine
* 1960: Psicosi
* 1961: The Misfits
* 1962: Cape Fear
* 1962: Els ocells
* 1963: Who's Been Sleeping in My Bed?
* 1964: 7 Faces of Dr. Lao
* 1964: Marnie
* 1965: In Harm's Way

## Premis i nominacions
### Nominacions

* 1960. Oscar al millor muntatge per Perseguit per la mort

## Referències

* ↑ Brennan, Sandra. «George Tomasini». allmovie.
* ↑ Orpen, Valerie. Film Editing: The Art of the Expressive. Wallflower Press, 2003. ISBN 9781903364536.
* ↑ Monaco, Paul. Harpole, Charles. The Sixties. 8. University of California Press, 2003, p. 94–96 (History of the American Cinema). ISBN 0520238044.
# Turó de Cal Pontonet

El Turó de Cal Pontonet és una muntanya de 671 metres que es troba al municipi de Pontons, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cabras

Cabras (italià) o Crabas (en sard) és un municipi sard a la regió de Campidano di Oristano (província d'Oristany, illa de Sardenya). L'any 2007 tenia 9.004 habitants. Limita amb els municipis de Nurachi, Oristany i Riola Sardo.

## Vegeu també

* Funtana Meiga.
Viccionari
# Cim de Rodonella

El Cim de Rodonella és una muntanya de 1.087 metres que es troba al municipi de Sant Joan de les Abadesses, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Allai

Allai (en sard, Àllai) és un municipi italià, dins de la província d'Oristany. L'any 2007 tenia 413 habitants. Es troba a la regió de Barigadu. Limita amb els municipis de Busachi, Fordongianus, Ruinas, Samugheo, Siamanna, Siapiccia i Villaurbana.

## Administració

Llista d'alcaldes :
| Període | Identitat | Partit |
| 2005- | Enzo Tonino Saba | Llista cívica |
# Harry Cleven

Harry Cleven (Lieja, 19 d'agost de 1956) és un actor, guionista i director de cinema belga.

## Filmografia parcial
### Actor
#### Cinema

* 1984 : Du sel sur la peau de Jean-Marie Degèsves : Jean-Claude
* 1984 : Rue barbare de Gilles Béhat
* 1985 : L'Amour braque d’Andrzej Zulawski : Pluto
* 1985 : Adieu blaireau de Bob Decout : un esbirre de Poupée
* 1986 : Le Môme d'Alain Corneau
* 1986 : Kamikaze de Didier Grousset
* 1987 : Mascara de Patrick Conrad
* 1988 : L'Œuvre au noir d'André Delvaux : l'oficial
* 1989 : La Soule de Michel Sibra
* 1990 : Monsieur de Jean-Philippe Toussaint
* 1991 : Le Jour du chat, curtmetratge d'Alain Berliner
* 1991 : Toto le héros de Jaco Van Dormael
* 1991 : Le Secret de Sarah Tombelaine de Daniel Lacambre
* 1993 : Hélas pour moi de Jean-Luc Godard
* 1994 : Mina Tannenbaum de Martine Dugowson
* 1994 : Les Braqueuses de Jean-Paul Salomé
* 1994 : La Partie d'échecs d'Yves Hanchar
* 1996 : El vuitè dia de Jaco Van Dormael
* 1996 : For ever Mozart de Jean-Luc Godard
* 1997 : Hombres complicados de Dominique Deruddere
* 1998 : Le Mur d'Alain Berliner
* 2004 : Pour le plaisir de Dominique Deruddere
* 2006 : Président de Lionel Delplanque
* 2009 : Mr. Nobody de Jaco Van Dormael
* 2009 : Amer d'Hélène Cattet i Bruno Forzani

### Director
#### Cinema

* 1993 : Abracadabra
* 2000 : Pourquoi se marier le jour de la fin du monde ?
* 2005 : Trouble
* 2016 : Mon ange
* 2021 : Zeria

#### Televisió

* 1988 : Cinéma 16 (sèrie)
* 2000 : Louis la Brocante (sèrie)
* 2007 : Les diablesses (per la RTBF)
* 2009 : Les Héritières
* 2011 : La Fille de l'autre segons la novel·la Comme une mère de Karine Reysset
* 2014 : Couvre-feu

## Notes i referències

* ↑ Harry Cleven al web del festival D'A
* ↑ Harry Cleven a unifrance.org
* ↑ de187753 Fiche du pel·lícula de site Comme.
# Jean-Marc Bosman

Jean-Marc Bosman (30 d'octubre de 1964) és un exfutbolista belga, conegut per ser l'impulsor de la que va acabar sent la Llei Bosman.

## Biografia

Bosman va jugar fins al juny de 1990 al RFC Lieja de la lliga belga. Després d'una controvèrsia amb la direcció del club li van reduir el sou un 60%. Bosman va voler aleshores fitxar per l'equip francès de segona divisió USL Dunkerque, el Lieja va demanar 800.000 dòlars americans per obtenir la llibertat, quantitat que el club francès no va poder pagar. Bosman es va negar a jugar al Lieja i més tard la seva denúncia va donar lloc al projecte de llei el 1995 en l'anomenada "Llei Bosman del Tribunal Europeu de Justícia dos pilars centrals de la Comunitat Europea del sistema de transferència de col·lapse", la qual acabaria permetent a tot jugador europeu jugar en qualsevol equip de la Unió Europea sense cap restricció per nacionalitat, un canvi importantíssim en la història del futbol europeu, ja que fins a la data els equips consideraven estrangers tots els futbolistes que no fossin del mateix país.
Bosman va tornar a Bèlgica al gener de 1992, després del rebuig de la justícia belga. Quan no va trobar club, va presentar una sol·licitud a l'atur, nou anys després del judici va rebre una indemnització al voltant dels 780.000 euros. El 2011 va sortir la notícia que l'ex jugador va patir en una depressió després de trobar-se sense feina i caure en l'alcohol. Actualment el jugador té dos fills i la seva situació no ha millorat.

## Trajectòria

* Standard de Liège
* RFC de Liège
* Olympique de Saint-Quentin
* CS Saint Denis de la Réunion
* Olympic Charleroi

## Palmarès

* Supercopa de Bèlgica: 1998

## Referències

* ↑ «Jean-Marc Bosman». Gran Enciclopèdia Catalana. Barcelona: Grup Enciclopèdia Catalana.
* ↑ «Bosman es alcohólico y vive en la miseria - MARCA.com» (en castellà). EFE, 21-03-2011. [Consulta: 9 desembre 2021].
# Bifluorur de potassi

El bifluorur de potassi és el compost inorgànic amb la fórmula K[HF$_2$].
Aquesta sal incolora està formada pel catió potassi ( K$^+$) i l'anió bifluorur ( [HF$_2$]$^−$). La sal s'utilitza com a gravador per al vidre. El bifluorur de sodi està relacionat i també és d'ús comercial com a gravador, així com en productes de neteja.

## Síntesi i reaccions

La sal va ser preparada per Edmond Frémy tractant carbonat de potassi (K$_2$CO$_3$) o hidròxid de potassi (KOH) amb àcid fluorhídric (HF):
    2 HF + KOH → K[HF$_2$] + H$_2$O
Amb un equivalent més de HF, K[H$_2$F$_3$] (CAS#12178-06-2, m.p. 71.7 C) es produeix:
    HF + K[HF$_2$] → K[H$_2$F$_3$]
La descomposició tèrmica de K[HF$_2$] dóna fluorur d'hidrogen (HF):
    K[HF$_2$] → HF + KF

## Aplicacions

La producció industrial de fluor comporta l'electròlisi del K[HF$_2$] fos i K[H$_2$F$_3$]. L'electròlisi de K[HF$_2$] va ser utilitzada per primera vegada per Henri Moissan el 1886.

## Referències

* ↑ «Potassium bifluoride» (en anglès). PubChem (National Library of Medicine. National Center for Biotechnology Information).
* 1 2 Aigueperse et al., 2000.

## Bibliografia

* Aigueperse, Jean; Mollard, Paul; Devilliers, Didier; Chemla, Marius. «Fluorine Compounds, Inorganic». A: Ullmann's Encyclopedia of Industrial Chemistry (en anglès), 2000. DOI 10.1002/14356007.a11_307.
* Westrum, Edgar F. Jr.; Pitzer, Kenneth S. «Thermodynamics of the System KHF$_2$-KF-HF, Including Heat Capacities and Entropies of KHF$_2$, and KF. The Nature of the Hydrogen Bond in KHF$_2$» (en anglès). J. Am. Chem. Soc., 71(6), juny 1949, pàg. 1940-1949. DOI: 10.1021/ja01174a012.
# Serral de Santsuies

El Serral de Santsuies és una muntanya de 545 metres que es troba al municipi de Font-rubí, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jaoli

Jaoli fou un estat indi trinbutari protegit, una thikana o feu d'Alwar formada per 176 pobles governats per la dinastia Naruka (Dasawat).
El clan local el va fundar Rao Naru, besnét de Raja Udaykaran d'Amber (1367-1389). El seu fill Rao Dasaji va governar com a sobirà a Mozamabad i va fundar el subclan de Dasawat; L'emperador Muhammad Shah de Delhi va concedir a Gaj Singh el títol de Raja Sahib. Gaj va dominar inicialment dos pobles i al final de la seva vida en governava 176. A la seva mort va dividir Jaoli en dues parts iguals pels seus dos fills: Dhiraj Singh que va rebre Jaoli i Kirti Singh, que va rebre Khudiyana (amb 88 pobles). La branca de Kudiyana va seguir en el seu fill Awaj Ramji, mort vers 1770, havent adoptat com a successor a Kunwar Ram Bakshji, un príncep de Jaoli fill de Bahadur Singh que va governar com a Thakur Ram Singh fins que el 1849 va adquirir la successió de Jaoli.
Dhiraj va rebre alguns honors (com portar un elefant) i mansabs de Muhammad Shah de Delhi per compte del qual van governar Maahi Muratib i Dhai Hazaari. Extinta la dinastia el 1849 el maharajà d'Alwar va nomenar al thakur de Kudiyana, germà del darrer raja de Jaoli, com a raja. Durjkan Singh fou primer ministre d'Alwar (1916) i després regent i personatge clau en el nomenament de Kunwar Tej Singh Sahib com a nou maharajà d'Alwar. Va morir el 1951 amb 85 anys i fou el darrer sobirà amb poders.

## Llista de raos

* Rao Naru
* Rao Dasaji de Mozamabad
* Rao Karam Chandji ?-1525 (fill) de Mozamabad
* Rao Singhji
* Rao Jiatsiji
* Rao Chandrabhan, va rebre Uniara en jagir (1638)
* Rao Raikunwarji
* Rao Mukund Dasji
* Thakur Abhai Ram, va rebre Garhi
* Takur Andad Ram, funda el fort de Garhi el 1685
* Rao Bihari Dasji, establí la capital a Sonkh Talcheda prop d'Agra
* Rao Vijay Ramji, va abandonar Sonkh i es va traslladar a la regió d'Alwar
* Raja Gaj Singhji Sahib, establí la capital a Jaoli el 1720
* Raja Dhiraj Singh Sahib (fill)
* Raja Bahadur Singh Sahib (net) ?-1814
* Raja Fateh Singh Sahib (fill) 1814-1849
* Raja (abans thakur) Ram Singhji de Kudiyana 1849
* Raja Jai Singh Sahib (fill) 1848-1855
* Raja Ganga Singhji Sahib (fill) 1855-1868
* Rao Bahadur Raja Durjan Singhji 1868-1951
# Cadaval

Cadaval és un municipi portuguès, situat al districte de Lisboa, a la regió del Centre i a la Subregió de l'Oeste. L'any 2006 tenia 14.525 habitants. Limita al nord amb Caldas da Rainha, a l'est amb Rio Maior i Azambuja, al sud amb Alenquer, al sud-oest amb Torres Vedras, a l'oest amb Lourinhã i al nord-oest amb Bombarral.

## Població

Població del concelho de Cadaval (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 4.001 | 6.388 | 10.731 | 14.728 | 17.287 | 14.474 | 13.516 | 13.943 | 14.385 |

## Fregesies

* Alguber
* Cadaval
* Cercal
* Figueiros
* Lamas
* Painho
* Peral
* Pêro Moniz
* Vermelha
* Vilar
# Allar Raja

Allar Raja (Sindi, RSS d'Estònia, 22 de juny de 1983) és un remer estonià. Guanyà una medalla de bronze en els Jocs Olímpics de Rio de Janeiro de 2016 en la categoria de rems quàdruple junt a Andrei Jämsä, Tõnu Endrekson i Kaspar Taimsoo. És un membre del club de rem "SK Pärnu" situat a Pärnu.
# Serra de les Vinyes

La Serra de les Vinyes és una serra situada als municipis de Montferri a l'Alt Camp i Masllorenç al Baix Penedès, amb una elevació màxima de 303 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bodo Fründt

Bodo Fründt (Ludwigslust, 16 de setembre de 1945 - † Munic, 2 de desembre de 2014) va ser un periodista, crític de cinema i autor alemany.

## Biografia

Fründt va assistir a una escola secundària a Bad Salzuflen, després Düsseldorf i Colònia i va començar la seva carrera com a periodista al Kölner Stadt-Anzeiger. De 1978 a 1982 va treballar com a editor de cinema a Sterns. Com a autònom, va treballar, entre d'altres, per a Die Zeit, Welt am Sonntag i Süddeutsche Zeitung. Com a autor, també va escriure llibres sobre Alfred Hitchcock i el cinema alemany al Festival Internacional de Cinema de Canes i va traduir llibres de cinema.
De 1983 a 1993, Fründt va dirigir la productora de cinema Nord-Süd-Film amb Rolf Thissen. Tots dos estaven filmant documentalS per a ZDF, BR, WDR i NDR, incloent-hi llargmetratges sobre Francis Ford Coppola i Martin Scorsese.
Un altre camp d'activitat de Fründt van ser els festivals de cinema com la Berlinale i l'Hofer Filmtage. Al Festival de Cinema de Munic s'encarregava de la premsa i del treball editorial i, com a redactor en cap, era responsable del catàleg del festival de cinema, així com de totes les altres publicacions del festival de cinema i del Festival Internacional de les Escoles de Cinema de Munic. Va ensenyar com a professor a la Universitat de Televisió i Cinema de Munic.

## Escrits

* amb Yegor Anashkin i Stefan Arsenijevic (Hg.): 25 Jahre Internationales Festival der Filmhochschulen München. Festschrift. Internationales Festival der Filmhochschulen. München 2005.
* amb Hans-Christoph Blumenberg (Hg.): Warten bis es dunkel wird. 7 Jahre „Film im Bild“ aus d. Kölner Stadt-Anzeiger von 1968 bis 1974. Edition Achteinhalb, Ebersberg 1983.
* (coautor): Francis Ford Coppola. Haner, München 1985.
* Alfred Hitchcock und seine Filme. Heyne, 4. Aufl., München 1992.
* amb Bernd Lepel: Träume unter goldenen Palmen. Der deutsche Film auf dem Internat. Filmfestival in Cannes = Dreams beneath the golden palms. Ed. Achteinhalb, Ebersberg 1987.

## Referències

* ↑ Rolf-Rüdiger Hamacher: Nachruf Rolf Thissen bei vdfk.de, abgerufen am 28. Juni 2016

## Bibliografia

* Susanne Hermanski: Kochen mit Polack. Trauer um SZ-Filmkritiker Bodo Fründt. In: Süddeutsche Zeitung, 5. Dezember 2014, S. 12.
* Trauer um Bodo Fründt. In: Blickpunkt Film, 5. Dezember 2014.
* Hans Schifferle: Der Professional – Filmkritiker Bodo Fründt. In: epd Film, 8. Dezember 2014.
* Gebhard Hölzl: Warten bis es dunkel wird. In: Internationale Münchner Filmwochen (Hrsg.): 33. Filmfest München 2015. München 2015, S. 124–125. (Programm-Broschüre)
# La Moleta (Horta de Sant Joan)

La Moleta és una muntanya de 823 metres que es troba al municipi d'Horta de Sant Joan, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jasol

Jasol fou un estat tributari protegit de l'Índia a Rajputana, un jagir feudatari de Jodhpur amb capital a Jasol a 25° 49′ N, 72° 13′ E﻿ / ﻿25.817°N,72.217°E﻿ / 25.817; 72.217 a la riba del riu Lini i a 3 km de l'estació ferroviària de Balotra, amb una població el 1901 de 2.543 habitants. L'estat estava format per 72 pobles i el seu thakur pagava un tribut de 2.100 rúpies al darbar de Jodhpur. A uns 8 km al nord-oest de la capital hi ha les ruïnes de Kher, antiga capital de Mallani, i al sud-oest les restes de la ciutat de Nagar. A Jasol viuen molt descendents del primitius colons rajputs rathors. Un membre de la nissaga governant del clan mahecha dels rathors, Thakur Jaswant Singh, fou ministre d'afers exteriors de l'Índia (1998) i de finances (2002).

## Referències

* The Imperial Gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
* Genealogia
# Turó d'Estiuella

El Turó d'Estiuella és una muntanya de 956 metres que es troba al municipi de Ripoll, a la comarca del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cagnò

Cagnò és un municipi italià, dins de la província de Trento. L'any 2007 tenia 371 habitants. Limita amb els municipis de Cles, Laurein (BZ), Livo, Proveis (BZ), Revò i Rumo.

## Administració

Llista d'alcaldes :
| Període | Identitat | Partit |
| 2004- | Donato Preti | Llista cívica |
# Allen Berg

Allen Berg va ser un pilot de curses automobilístiques canadenc que va arribar a disputar curses de la Fórmula 1.
Va néixer l'1 d'agost del 1961 a Vancouver, Canadà.

## A la F1

Allen Berg va debutar a la setena cursa de la temporada 1986 (la 37a temporada de la història) del campionat del món de la Fórmula 1, disputant el 22 de juny del 1986 el G.P. de l'est dels Estats Units al circuit de Detroit.
Va participar en un total de nou curses puntuables pel campionat de la F1, disputades en una sola temporada (1986), aconseguint una dotzena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1986 | Osella Squadra Corse | Osella | Alfa Romeo | BRA | ESP | SMR | MON | BEL | CAN | E.USA Ret | FRA Ret | GBR Ret | ALE 12 | HUN Ret | AUT Ret | ITA | POR 13 | MEX 16 | AUS NC | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 9 (9) | 0 | 0 | 0 | 0 | 0 |

## Enllaços externs

* web oficial de Berg (anglès)
# Scary Movie 3

Scary Movie 3 (2003) és una pel·lícula estatunidenca dirigida per David Zucker. És la tercera part de la saga còmica de Scary movie. Aquest lliurament té com a protagonistes principals als actors Charlie Sheen, Anna Faris i Simon Rex.

## Argument

Una cinta de vídeo misteriós està circulant entre els adolescents. Un cop mires aquesta cinta tens set dies de vida. La reportera Cindy Campbell és testimoni d'aquesta cinta de vídeo i tracta de trobar una manera d'evitar la mort. Però aquest no és l'únic misteri que apareix en la pel·lícula, també hi ha uns cercles en els cultius de la granja local de Tom (Sheen) i George (Rex). Amb l'ajuda de la tia Shaneequa, Cindy sospita que els alienígenes poden estar relacionats amb la cinta i ara ha de resoldre els misteris abans que sigui la fi del món.

## Repartiment

| Personatge | Actor |
| Cindy Campbell | Anna Faris |
| Reverend Tom | Charlie Sheen |
| Brenda Meeks | Regina Hall |
| Orfeo | Eddie Griffin |
| Ross Giggins | Jeremy Piven |
| Annie, dona del reverend | Denise Richards |
| George Logan | Simon Rex |
| Shaneequa | Queen Latifah |
| President dels Estats Units | Leslie Nielsen |
| Soldat Champlin | Camryn Manheim |
| Arquitecte | George Carlin |
| Becca | Pamela Anderson |
| Kate | Jenny McCarthy |
| Agent Thompson | Ja Rule |
| Pare Muldoon | Darrell Hammond |
| Mahalik | Anthony Anderson |
| C.J. | Kevin Hart |
| John Wilson | D.L. Hughley |

## Paròdies

* The Ring: trama de la pel·lícula.
* Senyals (pel·lícula): també trama de la pel·lícula.
* 8 Mille: també trama de la pel·lícula.
* Matrix: també trama de la pel·lícula.
* The Others: escena on apareix Michael Jackson.
* The Texas Chainsaw Massacre: quan Tabitha agafa la serra elèctrica.
* El fotógrafo: quan Cindy agafa els dibuixos de Cody i els passa ràpidament formant una animació.
* Gothika: en la part final, quan Cindy s'ajup per veure el pou i Tabitha apareix per darrere.
* Els Senyor dels Anells: quan Pamela Anderson atén la trucada telefònica de la seva mare, i la mare li diu "preciosa" fent servir l'accent de Gollum.
* The house of the death: al principi de la pel·lícula i quan apareixen els zombis.
* Pet Sematary: a l'enterrament de Brenda.
* Grand Theft Auto: San Andreas (videojoc): a la pel·lícula surten alguns dels personatges del joc, per exemple CJ i Ryder.

## Banda sonora

* "Just Got Serious" - by Buku Wise featuring Young Dre
* "Mexican Hat Rap" - by Delinquent Habits
* "Ridin Rollin" - by N-Kroud Kliq
* "Do You Wanna" - by Jug
* "Smoke It Up" - by Kebyar
* "Fearless" - by Dame Lee
* "Who U Lookin' At" - by Gage
* "Rock Rock, Bounce Bounce" - Dame Lee, Featuring Jug
* "White Boy" - by Simon Rex, Featuring Kevin Heart & the SM3 crew
* "Mayhem Remix" - by Jug, Featuring G-Man & Roz

## Saga

* Scary Movie (2000)
* Scary Movie 2 (2001)
* Scary Movie 4 (2006)
* Scary Movie 5 (2011)